recursal/SuperWikiNEXT-32B huggingface dataset:
**אלנדרונט** (**alendronate**) היא תרופה ממשפחת הביספוספנטים. התרופה היא אנלוג סינתטי של פירופוספט (pyrophosphate). אלנדרונט משווקת בישראל בשמות המסחריים **פוסאלאן**, **מקסיבון** ו**טבענט**. אלנדרונט משמשת למניעה וטיפול בדלדול עצם (אוסטאופורוזיס), טיפול במחלת פג'ט, שימוש מסוים בהיפרקלצמיה של העצם במחלות ממאירות.

אלנדרונאט מסוכנת ואסורה לשימוש כאשר יש בעיות מסויימות בוושט, או כאשר לא ניתן לעמוד או לשבת זקוף במשך 30 דקות לפחות וכשיש רמות נמוכות של סידן בדם.

מנגנון פעולה
------------

אלנדרונט מעכב פירוק עצם על ידי אוסטאוקלסטים. בדומה לכל הביספוספנטים הוא בעל מבנה דומה לפירופוספט (חומר אנאורגני אנדוגני המתווך יצירת עצם). מנגנון הפעולה העיקרי שלו הוא אינטרליזציה לתוך אוסטאוקלסטים ועיכוב אנזימים תוך תאיים, בעיקר עיכוב המסלול המטבולי של מבלונאט (mevalonate).
כמו כן הוא משרה אפופטוזה באוסטאוקלסטים, ומגרה אוסטאובלסטים לשחרר פקטור המעכב אוסטאוקלסטים.
בכך הוא משנה את המאזן בין האוסטאובלסטים לאוסטאוקלטים לטובת יצירת עצם. תנאי מוקדם ליצירה של עצם חדשה על ידי האוסטאובלסטים הוא מאגר זמין של סידן וויטמין D. מרגע שמתחילה יצירת עצם חדשה האלנדרונט שהיה על פני השטח של העצם הופך להיות חלק מהמטריקס של העצם ובעצם אינו פעיל יותר מבחינה פרמקולוגית.

פרמקוקינטיקה
------------

הספיגה הסיסטמית של התרופה בבליעה נמוכה מאוד, משמע, היא כמעט ולא עוברת ממערכת העיכול לדם. הספיגה הממוצעת היא של 0.7%-0.6% בנטילה על קיבה ריקה. נטילה עם או לאחר אוכל, שתייה (מלבד מי ברז) או תוספי מזון פוגעת בספיגה עוד יותר.

חלק התרופה שנספג לדם מתחלק במהירות, כ 50% מהתרופה נקשר בחוזקה לפני שטח העצם, השאר מופרש ללא שינוי על ידי הכליות בשתן. הן הספיגה הנמוכה והן האפיניות הגבוהה לעצם מוסברת על ידי שתי יחידות הפוספט בעלות המטען השלילי החזק. בניגוד לתרופות אחרות, מרגע שהתרופה נספגת לגוף היא כמעט ואינה מתפזרת בשאר הגוף. לאלנדרונט שנספג לעצם זמן מחצית חיים חריג וארוך במיוחד של יותר מ-**10 שנים**.

תופעות לוואי
------------

פוסאלאן עלולה לגרום לתופעות לוואי רציניות, כולל פגיעה בוושט, רמות נמוכות של סידן בדם (היפוקלצמיה), כאב חמור בעצמות, במפרקים או בשרירים, נמק בעצם הלסת (אוסטאונקרוזיס), שברים יוצאי דופן בעצם הירך (למשל במוט העצם, להבדיל משברי צואר הירך) או תגובות אלרגיות. תופעות הלוואי הנפוצות יותר של פוסאלאן הן כאב בטן, צרבת, בחילה ובעיות עיכול אחרות, כאב מפרקים או בשרירים.

קישורים חיצוניים
----------------

ויקישיתוף מדיה וקבצים בנושא **אלנדרונט** בוויקישיתוף
* 
* השתלות שיניים לנוטלי פוסלן

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.

1. 1 2  אורגנון פארמה ישראל בע"מ, פוסאלאן - עלון לצרכן, באתר israeldrugs.health.gov.il, ‏04/2022
**72 מטרים** (ברוסית: 72 метра) הוא סרט רוסי מסוגת הדרמה בבימויו של ולדימיר חוטיננקו. הסרט יצא לאקרנים בשנת 2004 וזכה בפרס נשר הזהב הרוסי בתור הסרט הטוב ביותר של השנה. הסרט נעשה על פי תסריט מאת אלכסנדר פוקרובסקי.

עלילת הסרט שואבת השראה מאירוע טביעת הצוללת הרוסית קורסק בשנת 2000.

עלילת הסרט
----------

קציני הצי הרוסי סרן פיוטר אורלוב (מראט בשארוב) וסרן איוואן מוראביוב (דמיטרי אוליאנוב), משרתים בצוללת "סלביאנקה" כבר זמן רב. בעבר הם היו חברים טובים; ב-1986 הגיעו יחדיו לסבסטופול - בסיס האם של צי הים השחור - על מנת לשרת בחיל הים. שם התאהבו שניהם באותה אישה, נלי (צ'ולפן חמאטובה), שבחרה באיוואן וחברותם הגיעה לקצה.

בתחילת שנות ה-90, עם התפרקות ברית המועצות והצי שלה, צוות הסלביאנקה סירב להישבע תחת הדגל האוקראיני והועבר לצי הצפוני. לקראת יציאה לתמרון צבאי, מפקד הצוללת, קולונל, גנאדי יאניצ'ר (אנדריי קראסקו), מכין את משימת התרגיל ולפיה - על הצוללת לבצע אימון בירי טורפדו לעבר סיירת קרב מסדרת קירוב (הסיירת "פיוטר הגדול") ולצלול אל מתחת למים על מנת להיעלם מכל זיהוי ברדאר. במשך 24 שעות על הצוללת לשהות עם אנשי צוותה מתחת לפני הים, כאשר ספינות אחרות של הצי הרוסי ינסו לאתרה - במידה ולא יצליחו, תוכתר המשימה כהצלחה. מיד לאחר מכן על הצוללת לעלות מעל פני הים ולשוב לבסיסה.

אף אחד מאנשי מרכז הבקרה של התרגיל אינם יודעים לאיזה כיוון תצא הצוללת, ואף אחד גם לא מנחש את העתיד לקרות: מוקש ימי שהונח באזור עוד מתקופת מלחמת העולם השנייה, מתקרב לאיטו אל הצוללת ומתפוצץ סמוך לצוללת - כשהצוללת שוקעת למעמקים, נאלצים אנשי צוותה לנסות לשרוד בכל דרך ולהימנע מן הגורל המצפה להם במעמקים.

הביקורת כלפי הסרט
-----------------

מבקרי הקולנוע ציינו את הסרט כמרגש ודרמטי והוא זכה לביקורות חיוביות, אך ככל סרט מסוגו לא יכול היה להימנע מן הביקורות השליליות והללו הגיעו מצדם של אנשי רוח אוקראיניים, שטענו כי הסרט מעודד שנאת זרים, בעיקר שנאת אוקראינים מצד הרוסים, בעצם העובדה כי צוות הצוללת סירב לשרת תחת הדגל האוקראיני.

פרסים
-----

הסרט זכה בפרס נשר הזהב הרוסי בקטגוריות:

* הסרט הטוב ביותר לשנת 2004
* פסקול הסרט הטוב ביותר 2004

קישורים חיצוניים
----------------

* אתר האינטרנט הרשמי של 72 מטרים

* "72 מטרים", במסד הנתונים הקולנועיים IMDb (באנגלית)

* "72 מטרים", במסד הנתונים הקולנועיים KinoPoisk (ברוסית)

| פרס נשר הזהב הרוסי לסרט הטוב ביותר |
| --- |
| 2003—2010 | קוקושקה (2003) • השיבה (2004) • 72 מטרים (2005) • הפלוגה התשיעית (2006) • האי (2007) • 12 (2008) • שדה פראי (2009) • המגונדרים (2010) |
| 2011—2020 | איך סיימתי את הקיץ (2011) • ילנה (2012) • הטיגר הלבן (2013) • אגדה מספר 17 (2014) • מכת שמש (2015) • אודות האהבה (2016) • גן עדן (2017) • סאליוט 7 (2018) • המלחמה של אנה (2019) • טקסט (2020) |
| 2021— | יומן המצור (2021) • מחליקיים של כסף (2022) |
**8 מייל** הוא סרט קולנוע משנת 2002 זוכה פרס אוסקר לפסקול הטוב ביותר בכיכובו של אמינם, קים בייסינגר ובריטני מרפי. הסרט מתאר את קורותיו של ראפר לבן בשם ג'ימי סמית גוניור, אותו משחק אמינם. מכיוון שרקעו של אמינם עצמו דומה מאוד לסיפור שנטווה בתסריט שיערו רבים כי מדובר בביוגרפיה עבורו, אך למרות שלא הכחיש את הרעיון, אמינם גם לא אישר אותו.

שם הסרט נלקח משמו של הכביש המהווה גבול בין שני צדדיה של דטרויט, העיר בה מתרחשת עלילת הסרט - מצד אחד השכונות העניות יותר אשר עיקרן תושביהן הם אפרו-אמריקאים ומצד שני הפרבר העשיר יותר שעיקר תושביו לבנים. המונח "8 מייל" מייצג מחסום שקשה לעקוף.

סיפור העלילה
------------

הסרט מתרכז בדמותו של ראפר לבן חובבן המבקש לפתח קריירה מוזיקלית. את העלילה ניתן לחלק לשניים - זו שמתמקדת בדמות הראפר "ראביט" וזו שמתמקדת בדמותו של סמית' עצמו, כבן אדם רגיל הנאלץ להתמודד עם קשיי היומיום. על אף שמדובר באותו אדם, מסעות ההתפכחות וההתבגרות של "ראביט" וסמית' מקבילים הם. בתחילה הצופה מתוודא לדמות כ"ראביט", בעוד שזה מתכונן לתחרות ראפ, אך כאשר הוא עולה לתחרות הוא נאלם דום ונאלץ לנטוש את הבמה בבושה. לאחר מכן מתגלה לעיניו דמותו של סמית', המתגלה כצעיר הנאלץ להתמודד עם בוגדניותה של הבחורה בה הוא מעוניין, אמו האלכוהוליסטית וחברה לחיים עמו איננו מסתדר, עבודתו הסיזיפית במפעל ליצור מכוניות ועוד. בתור "ראביט" לומד סמית' על עולם המוזיקה ועל הבוגדניות ורדיפת הבצע שבו.

במהלך הסרט שתי הדמויות מתבגרות ומתפכחות. לבסוף מצליח "ראביט" לנצח באותה זירת קרב ראפ בה נכשל בתחילת הסרט לאחר שהוא מביס את שלושת הראפרים שהתמודדו מולו: "ספליט ליקי", "לוטו" ו"פאפה דוק" שאפילו לא הצליח להמשיך את הקרב מהשפלה. לבסוף סמית' מבצע התקדמות לקראת קריירה מקצוענית. בד בבד הוא מצליח בחייו שמחוץ לעולם המוזיקה ללמוד מוסר עבודה מהו ואת חשיבותה של התמדה.

שחקנים
------

* אמינם - ג'ימי "ראביט" סמית'
* קים בייסינגר - סטפני סמית'
* בריטני מרפי - אלכס
* מייקל שאנון - גרג בוהל
* מקאי פייפר - דייוויד פורטר
* עומאר בנסון מילר - סול ג'ורג'
* ד'אנג'לו וילסון - דיג'י איז
* יוג'ין בירד - ווינק
* טארין מנינג - ג'נין
* אנתוני מאקי - פאפא דוק
* פרוף - ליל' טיק
* אקזיביט - כריס
* איוון ג'ונס - צ'דר בוב
* ברנדון ט. ג'קסון - פיטר
* חואניטה מור - אנני ג'והנסון
* באדי - איתי ליאחובסקי

נתונים
------

* תקציב הפקה − 41,000,000$
* תקציב הדפסה ופרסום − 25,000,000$
* הכנסות − 242,875,078 דולר (מתוכן 116,750,901 בארצות הברית)

קישורים חיצוניים
----------------

ויקישיתוף מדיה וקבצים בנושא **8 מייל** בוויקישיתוף
* אתר האינטרנט הרשמי של 8 מייל

* "8 מייל", במסד הנתונים הקולנועיים IMDb (באנגלית)

* "8 מייל", באתר נטפליקס

* "8 מייל", באתר AllMovie (באנגלית)

* "8 מייל", באתר Rotten Tomatoes (באנגלית)

* "8 מייל", באתר Box Office Mojo (באנגלית)

* "8 מייל", באתר Metacritic (באנגלית)

* "8 מייל", באתר אידיבי

* "8 מייל", תסריט הסרט באתר Scripts.com (באנגלית)

* "8 מייל", באתר Hulu סרטים (באנגלית)

* "8 מייל", במסד הנתונים הקולנועיים KinoPoisk (ברוסית)
* "8 מייל", ביקורת על הסרט באתר "עין הדג"
**ענת לוין** (נולדה ב-13 במאי 1963) היא מנכ"לית בלאקרוק ישראל. בעבר שימשה כמשנה-למנכ"ל כלל ביטוח, מנכ"לית מגדל אחזקות ביטוח ופיננסים ויו"ר החברה.

ביוגרפיה
--------

לוין סיימה בהצטיינות תואר ראשון בכלכלה ובמינהל עסקים וכן MBA - שניהם מאוניברסיטה העברית.

קריירה
------

החלה את עבודתה הראשונה בשנת 1989, בבית ההשקעות אופק, לימים פסגות אופק, בה העפילה בסולם התפקידים הניהולי, בתפקידה האחרון כיהנה כמנהלת המקצועית של החברה. אחר-כך עברה לחברת ההשקעות נשואה-זנקס נ"ע בע"מ, שם כיהנה כמנכ"ל משותף. ב-1999 היא עברה למגדל אחזקות ביטוח ופיננסים, באפריל 2002 התמנתה למשנה למנכ"ל מגדל ולמנהלת תחום השקעות ואשראי בחברה. בתחילת תפקידה עמד היקף תיק ההשקעות של מגדל על כ-30 מיליארד שקל, ובסיום תפקידה הוא עמד על כ-100 מיליארד שקל.

בשנת 2007 מונתה לוין כחברה בוועדת חמדני לבחינת הגברת מעורבות הגופים המוסדיים בשוק ההון. בשנת 2009 מונתה לוין כחברה בוועדת חודק שעסקה בהתוויית הכללים להעמדת אשראי על ידי גופים מוסדיים.

כתב העת הבריטי "Project Finance Magazine" בחר בעסקה אותה הובילה לוין, ההשקעה בפרויקט הלוויין הישראלי "עמוס", כעסקת השנה בתחום התקשורת במזרח התיכון לשנת 2009.

בנובמבר 2009 הוצע ללוין לעמוד בראש האגף לפיקוח על הביטוח ושוק ההון במשרד האוצר, הצעה לה היא סירבה. ב-2010 מונתה למשנה למנכ"ל בנק הפועלים, ליו"ר פועלים הנפקות ולראש חטיבת גלובל טרז'רי בבנק. החטיבה מנהלת את הנכסים הפיננסיים של הבנק והנזילות וגם אחראית על חדרי העסקאות, עשיית שוק ומסחר (במט"ח ובנגזרות מט"ח, ריביות וסחורות).

בשנת 2012 הקימה לוין את החטיבה לשווקים פיננסיים בבנק הפועלים, על ידי איחוד של חטיבת הגלובל טרז'רי עם חטיבת נכסי לקוחות, החטיבה המאוחדת מונה כ-450 עובדים.

בסוף שנת 2013 מונתה לכהן כמנכ"לית קבוצת מגדל אחזקות ביטוח ופיננסים. בנובמבר 2014 הוחלפה על ידי עמוס ספיר.

במאי 2014 מונתה לחברת הוועדה לבחינת תקציב הביטחון ("ועדת לוקר"), שהגישה המלצותיה ביולי 2015.

בינואר 2015 מונתה למשנה-למנכ"ל כלל ביטוח.

בספטמבר 2019 החלה לשמש כמנכ"לית בלאקרוק ישראל.

קישורים חיצוניים
----------------

* דיאנה בחור ניר, ענת לוין: "מהחלון שלי נשקף בית קברות. זה טוב בימים שבהם השתן עולה לראש, באתר כלכליסט, 18 בינואר 2018
* אתר למנויים בלבד נחמיה שטרסלר, עזרה מבחוץ: היועצים החדשים של יאיר לפיד, באתר TheMarker‏, 30 במרץ 2013
* תומר זלצר, כלכליסט, ענת לוין עוזבת את מגדל ומצטרפת לפועלים, באתר ynet, 14 במרץ 2010
* אתי אפללו, ענת לוין תמונה למשנה למנכ"ל בנק הפועלים; הערכות: עלות שכרה - יותר מ-3 מיליון שקל בשנה, באתר TheMarker‏, 14 במרץ 2010
* שוקי שדה, הכירו את הנשים שכובשות עמדות מפתח במשק הישראלי, באתר TheMarker‏, 28 באפריל 2011
* יהודה שרוני, ענת לוין אמרה לא - האוצר ימנה מחליף זמני לענתבי, באתר nrg‏, 28 בנובמבר 2009
* עמוס 5 : יותר מדרך אחת לממן את הלוויין, עסקת התקשורת של שנת 2009, ‏projectfinancemagazine.com‏ 9 בפברואר 2010 (באנגלית)

הערות שוליים
------------

1. ↑  אתר למנויים בלבד אסא ששון, ענת לוין מונתה למנכ"לית בלאקרוק ישראל, באתר TheMarker‏, 7 בספטמבר 2019
2. ↑  אתר למנויים בלבד ערן אזרן, נמצא האיש שיחליף את ענת לוין: עמוס ספיר יהיה יו"ר מגדל ביטוח, באתר TheMarker‏, 17 בנובמבר 2014.
3. ↑  רון שטיין, ‏ענת לוין מונתה למשנה למנכ"ל כלל ביטוח, באתר גלובס, 12 בינואר 2015.
**ג'ון בראון** (באנגלית: **John Brown**; 12 בספטמבר 1757 – 29 באוגוסט 1837) היה עורך דין ופוליטיקאי אמריקאי. בראשית שנותיה של ארצות הברית, נמנה בראון בין האישים המשפיעים ביותר על הקמת קהיליית קנטקי. במרוצת השנים ייצג בראון את וירג'יניה בקונגרס הקונטיננטלי ובבית הנבחרים של ארצות הברית מטעם מחוזה השני.

שנותיו הראשונות
---------------

בראון נולד ב-12 בספטמבר 1757, במחוז אוגוסטה (Augusta County, Virginia), קולוניית וירג'יניה. בראון היה בנם של ג'ון, כומר ידוע-שם ומרגרט, מורה בבית ספרפרביטריאני. כנער, למד בראון במיטב בתי הספר במחוזו דוגמת אוניברסיטת וושינגטון ולי ואוניברסיטת פרינסטון. כתוצאה מכניסת הכוחות הבריטיים לארצות הברית בעת מלחמת העצמאות, הופסקו לימודיו של בראון באוניברסיטת פרינסטון.

תפקידו בעת שירותו במלחמת העצמאות אינו ידוע. על פי שורשיו המשפחתיים, שירת בראון תחת הגנרל ג'ורג' וושינגטון והמרקיז דה לה פאייט בצבא הקונטיננטלי. שנתיים אחר כך נרשם ללימודי משפטים במכללתם של ויליאם ומרי. בסתיו 1780 הופסקו הלימודים, ובראון התגייס שוב ללחימה ורסוס כוחות הבריטים. לאחר המלחמה שב בראון ללימודיו, והחל לעבוד במשרדו של תומאס ג'פרסון בסמוך לשארלוטסוויל.

ב-21 בפברואר נישא בראון למרגרטה מייסון, בתו של פרביטריאני ידוע-שם בניו יורק. במרוצת השנים נולדו לזוג חמישה ילדים, אולם רק שניים מהם שרדו את לידתם ונעוריהם.

קריירה פוליטית
--------------

בין השנים 1783–1788 כיהן בראון כסנאטור מטעם המחוז השני של קהיליית וירג'יניה, והחליף את קודמו, ויליאם כריסטיאן. בשנים 1787–1788 שימש כציר בקונגרס הקונטיננטלי. בעת שהחוקה האמריקנית נכנסה לתוקף בשטח וירג'יניה, נבחר בראון פעמיים לכהן כחבר בבית הנבחרים של ארצות הברית. בשנת 1792, לאחר כניסתה של קנטקי למדינות ארצות הברית, התפטר בראון מן בית הנבחרים. ב-18 ביוני 1792 בחר בית המחוקקים של קנטקי את בראון לייצוג המדינה בסנאט האמריקני. היבחרותו אושררה פעמיים, ב-1803 וב-1804. בעת כהונתו בסנאט, מונה בראון לנשיאה הזמני.

בשנת 1805 הפסיד בראון בבחירות לסנאט, ופרש מן הקריירה הפוליטית. בראון עבר לפרנקפורט, וקנה שטח בגודל של כ-81 קמ"ר. הוא היה חבר באיגוד חברת המים, ומנהל הבנק הראשי של העיר. בשנת 1812 פיקח על הקמת בית תפילה ציבורי בכיכר הראשית של העיר, ובשנת 1829 מונה לשריף מחוז פרנקלין.

מותו
----

בראון נפטר ב-29 באוגוסט 1837 בלקסינגטון, בגיל 79. גופתו נטמנה בבית העלמין הראשי של העיר פרנקפורט.

לקריאה נוספת
------------

* Hardin, Bayless, **The Brown Family of Liberty Hall**, 1942. (באנגלית)

קישורים חיצוניים
----------------

ויקישיתוף מדיה וקבצים בנושא **ג'ון בראון** בוויקישיתוף
* ג'ון בראון, באתר "Find a Grave" (באנגלית)
* ג'ון בראון באתר המדריך הביוגרפי של הקונגרס של ארצות הברית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1115496832
* LCCN: n88274116
* SNAC: w68p6209
* US Congress: B000929
* VIAF: 26171140
* WorldCat: lccn-n88274116

 |
**The Kissing Bandit** הוא סרט מוזיקלי שהופק על ידי אולפני הסרטים MGM. הסרט בוים בידי לאסלו בנדקט והתסריט נכתב בידי ג'ון הרדינג ואיזאבל לנהארט. בתפקידים הראשיים משחקים: פרנק סינטרה וקתרין גרייסון. הסרט יצא בשיאה של תקופת הסרטים המוזיקליים והאולפנים שחיפשו כמעט בכל מחיר את הלהיט הבא וניסו כמעט כל סוג של סיפור או רעיון. זהו סרט מוזיקלי תקופתי שעלילתו מתרחשת בזמן השלטון הספרדי במקסיקו ובקליפורניה. היה זה שיתוף הפעולה השלישי והאחרון בין פרנק סינטרה וקתרין גרייסון באולפני MGM, לאחר הרימו עוגן שיצא בשנת 1945 וזה קרה בברוקלין שיצא בשנת 1947.

עלילה
-----

ריקרדו (פרנק סינטרה) הוא בנו של בעל פונדק מקסיקני שהגיע לקליפורניה כדי לקבל את הניהול לבית מלון הנמצא בבעלות המשפחה. לאחר מותו של אביו, מגלה ריקרדו את התגלית המבהילה כי יותר משאביו היה ידוע כבעל פונדק ומנהל מלון, הוא היה ידוע כ"שודד המנשק". גנב נועז שתאבונו לפשיעה משתווה רק לכישרונו לרומנטיקה עם הגברות. כאשר גובה מיסים חדש מגיע מספרד ומתחיל לגבות מיסים בצורה דורסנית ושתלטנית בארץ מולדתו, מחליט ריקרדו ללכת בעקבות אביו ו"משחרר" את הממון אותו השיג גובה המיסים בדרכו העוינת. בעקבות מעשיו זוכה ריקרדו גם בליבה של תרזה (קתרין גרייסון), בתו של המושל.

ביקורת
------

בעת יציאת הסרט לאקרנים קיבל הסרט ביקורות שרובן היו תומכות על התסריט המוזיקה ועל משחקו של סינטרה. היום לא ניתן למצוא כל זכר לביקורות אלה באתרי האינטרנט או בעיתונות המקצועית, הסרט מוגדר כאחד הגרועים של סינטרה והשילוב בין קולו לקולה האופראי של גרייסון נחשב ללא מוצלח בלשון המעטה.

שחקנים
------

* פרנק סינטרה - ריקרדו
* קתרין גרייסון - תרזה

קישורים חיצוניים
----------------

* "The Kissing Bandit", במסד הנתונים הקולנועיים IMDb (באנגלית)
* "The Kissing Bandit", באתר נטפליקס
* "The Kissing Bandit", באתר AllMovie (באנגלית)
* "The Kissing Bandit", באתר Rotten Tomatoes (באנגלית)
* "The Kissing Bandit", במסד הנתונים הקולנועיים KinoPoisk (ברוסית)
טורטליני עם רוטב קארוזו
**רוטב קארוזו** או **סלסה קארוזו** (בספרדית: **Salsa Caruso**) הוא רוטב חם העשוי משמנת, קוטלי חזיר, גבינה, ציר בקר ופטריות. מתכונים עשויים לכלול גם אגוזים או בצל. הרוטב מוגש עם פסטה (בדרך כלל קפלטי).

היסטוריה
--------

### מקור

רוטב קארוזו נוצר לראשונה בשנות ה-50 באורוגוואי, על ידי ריימוּנדו מונטי ממסעדת "מאריו ואלברטו", הממוקמת בצומת הרחובות Constituyente ו-Tacuarembó במונטווידאו. מונטי רצה ליצור מתכון חדש בהתאם למסורת החדשה של המטבח האיטלקי. המנה נקראה לכבודו של הטנור הנפוליטני המפורסם אנריקו קארוזו (1873–1921) שהיה דמות פופולרית באמריקה הדרומית במהלך סיוריו בשנות העשור השני של המאה ה-20.

### מאפיינים

הרוטב נחשב במקור כגרסה של בשאמל, אך טעמו שונה באופן מובהק. מספר סמינרים קולינריים התייחסו לרוטב קארוזו כ"ההמצאה החדשה" והוא זכה להכרה קולינרית בינלאומית. בעשורים האחרונים, הרוטב הפך יותר ויותר פופולרי ברוב מדינות דרום אמריקה ומערב אירופה.

### תפוצה

בשל הרקע התרבותי המשותף הקיים בין אורוגוואי לבין ארגנטינה, אין זה יוצא דופן להיתקל ברוטב קארוזו בתפריטי המסעדות בבואנוס איירס. אפשר למצוא אותו אפילו במסעדות ברזילאיות מסוימות.

קישורים חיצוניים
----------------

ויקישיתוף מדיה וקבצים בנושא **רוטב קארוזו** בוויקישיתוף
* מתכון לרוטב קרוזו, באתר A Big Slice.com
* מנות אורוגוואי ב"מי מונטווידאו" (בספרדית)

הערות שוליים
------------

1. 1 2 3  "Caruso Sauce". Mi Montevideo. נבדק ב-2 ביולי 2011. `{{cite web}}`:  (עזרה)
2. ↑  "Los Capeletis a la Caruso cumplieron 60 años". 2014-08-04. אורכב מ-המקור ב-2014-08-06.
**עֲצֶרֶת הַחַיּוֹת** (בגרמנית: **Die Konferenz der Tiere**) הוא ספר מאת הסופר אריך קסטנר, אשר נכתב בשנת 1949 ואויר בצבע בידי ולטר טריר.

הספר מתאר כיצד החיות, שקצה נפשן ממלחמות בני האדם, מכנסות עצרת, שתביא לשלום ולאחוה בין העמים, תחת המוטו: "למען הילדים". בספר מתואר ארגון ומהלך עצרת החיות שמתרחשת במקביל לעצרת "שלום" של בני האדם, שכל מטרתה תככים ומלחמות.

הספר נכתב כארבע שנים לאחר תום מלחמת העולם השנייה, ומשקף את תחושתו של קסטנר ביחס לחוויה זו. המבוגרים מתוארים בספר כמקור הרוע והאיוולת בעולם, והילדים הם קורבנם, ורק החיות המתוארות כמבוגרים כפי שהיו צריכים להיות, מסוגלות להושיעם. למרות הנושא הטעון, הספר רצוף בסיפורים ובדמויות משנה משעשעות. והאופן שבו החיות משכנעות את המבוגרים לחדול ממלחמות, הוא על ידי שורה של מעשי קונדס.

הספר תורגם לעברית בשנת 1958 על ידי מרים ילן-שטקליס, בהוצאת אחיאסף. בשנת 2019 יצא לאור תרגום חדש לעברית, על ידי מיכאל דק, אף הוא בהוצאת אחיאסף.

קישורים חיצוניים
----------------

* אתר למנויים בלבד עופרה רודנר, "עצרת החיות": המניפסט הפציפיסטי של אריך קסטנר נותר רלוונטי להכעיס, באתר הארץ, 6 ביוני 2019

|  |  |
| --- | --- |
| בקרת זהויות עריכת הנתון בוויקינתונים | 
* GND: 4745386-2

 |
***Visages de femmes*** (בתרגום לעברית: פנים של נשים) הוא סרט מחוף השנהב של הבמאי דזירה אקארה, משנת 1985.

בסרט משתתפות יוג'ני סיסה רולנד, אלברטין נ'גסאן, ורוניק מאהיל. הוא זכה בפרס FIPRESCI מטעם פדרציית מבקרי הקולנוע הבינלאומית, בפסטיבל הסרטים של קאן.

תוכן
----

הסרט הוא דרמה קומית, המתארת את התפקידים המשתנים של נשים במערב אפריקה. 

הסרט פותח עם פסטיבל שבו מקהלת נשים שרה ורוקדת. מתוך נוף זה, נרקמים שני סיפורים שונים.

בסיפור הראשון, בכפר, לפאנטה יש בעל קנאי. אחרי שהוא מאיים עליה, היא מתחילה ללמוד קראטה כדי שתוכל לדבר עם גברים בשפה שלהם: כוח.

בסיפור השני, בעיר, גברת קונגאס סוחרת בדגים מלוחים. אך כשהיא רוצה לשפר את מצבה, ולזנוח את העסק המבוסס על שיטת החליפין ולפתוח מסעדה, היא נתקלת רק בחומות וסירוב, בין היתר מפקיד ההלוואות בבנק. לעומת זאת, כשבנותיה ניגשות לבנק ו"עושות לו עיניים", ההלוואה לא מאחרת לבוא. אחרי שגב' קונגאס פותחת את המסעדה, מגיעים קרובי משפחה מקרוב ומרחוק, וכולם משבחים את בעלה העצלן, ומצפים לקבל אוכל, כסף, וסיוע אחר.

הסרט הוא פוליטי, ובעל סגנון הרפתקני. הוא חוקר את הקשרים בין פמיניזם, כלכלה, ומסורת באפריקה המודרנית, ומצביע על הדפוסים הפטריארכליים שגם נשים, באופן אירוני, מאמצות בחברה פטריארכלית.

קישורים חיצוניים
----------------

* "Visages de femmes", במסד הנתונים הקולנועיים IMDb (באנגלית)
* "Visages de femmes", במסד הנתונים הקולנועיים KinoPoisk (ברוסית)

הערות שוליים
------------

1. ↑  [fichefilm\_gen\_cfilm=325.html "Visages de femmes"], AlloCiné
2. ↑  "Faces of Women / Visages de Femmes". *African Film Festival, Inc.* (באנגלית אמריקאית). 2012-02-26. נבדק ב-2018-11-17.
שגיאות פרמטריות בתבנית:ספר   
שימוש בפרמטרים מיושנים ריקים [ עורך ] 

**עריסת חתול** (באנגלית: **Cat's Cradle**) הוא ספר מדע בדיוני סאטירי שנכתב על ידי קורט וונגוט בשנת 1963 ועוסק בקשרים בין מדע וטכנולוגיה, דת ומצוות, נשק להשמדה המונית וסוף העולם. שם הספר הוא שמו האנגלי של המשחק המכונה בעברית "סבתא סורגת".

אוניברסיטת שיקגו, שדחתה את התזה הראשונה של וונגוט בתחום האנתרופולוגיה, קיבלה לאחר מכן את ספרו "עריסת חתול" כתזה, והעניקה לו את התואר.

עלילה
-----

היצירה נפתחת בתקופה שבה המספר, שהוא עצמו סופר, מתכנן לכתוב ספר העוסק בדברים שאמריקאים חשובים עשו ביום שבו הוטלה פצצת האטום על הירושימה. בעודו חוקר נושא זה, המספר מתוודע לילדיו של פיזיקאי בדיוני מפורסם, פליקס הויניקר, שעזר בבניית פצצת האטום. בשנים שלאחר המלחמה פיתח אותו הויניקר חומר המכונה **קרח תשע** - מערכת גבישית חלופית למים מוצקים שנקודת ההתכה שלה 45.8 מעלות צלזיוס, גבוהה מטמפרטורת החדר. החומר נועד בתחילה לסייע לנחתים האמריקאים לחצות ביצות מבלי להירטב, אך מעולם לא נעשה בו שימוש למטרה זו.  

הספר עוקב אחר ההיסטוריה של החומר המחולק בין ילדיו של הויניקר, שהמידע על הימצאותו גורם למדינות להילחם עליו בשיטות יוצאות דופן. בסופו של דבר משתחרר קרח תשע בחוף הים של האי הקריבי הבדיוני "סאן לורנצו", והשחרור מוביל לקטל רוב החיים עלי אדמות, שכן כל המים בעולם הופכים ממים נוזליים למצב הצבירה המוצק של קרח תשע.

בוקונוניזם
----------

 ערך מורחב – **בוקונוניזם**  

הספר מתאר דת דמיונית - בוקונוניזם, ובנוסף כמה מהעקרונות המרכזיים שבה. ביניהם:

* **קאראס** - קבוצה של אנשים שמבלי ידיעתם שותפים לגורל אחד; קבוצה שפועלת בלא יודעין להגשים מטרה כל-שהיא של האלוהים.
* **גראנפאלון** - קאראס מזויף; קבוצה של אנשים שמאמינים בשגגה שהם שותפים לגורל, גורל שאיננו קיים.
* **וואמפטר** - הנקודה סביבה סובב הקאראס.

במילותיו של וונגוט (מתוך **וואמפטרים, פומה וגראנפאלונים**):

> 
> קורא יקר: כותרת ספר זה מורכבת משלוש מילים מספרי "עריסת חתול". וואמפטר הוא עצם סביבו חייהם של אנשים שאינם קשורים זה לזה מסתובבים. הגביע הקדוש למשל. פומה הם שקרים לא מזיקים, שנועדו להקל על נשמות פשוטות. למשל: "שגשוג נמצא ממש מעבר לפינה". גראנפאלון הוא אוסף גאה וחסר ערך של אנשים. המילים, יחד, יוצרות מטרייה טובה ככל אחרת לאוסף הביקורות והמאמרים שכתבתי, וחלק מהנאומים שנשאתי.
> 
> 
> 
> 

מספר אנשים שמאסו במה שיש לדתות הקיימות להציע, החליטו להמיר את דתם לבוקונוניזם.

תרגומים לעברית
--------------

הספר היה ספרו הראשון של וונגוט שתורגם לעברית, ב-1978. התרגום נעשה בידי אמציה פורת ויצא בהוצאת עם עובד. בשנת 2001 יצא תרגום נוסף של יענק'לה רוטבליט, בהוצאת זמורה-ביתן. הספר הוא אתגר קשה למתרגמים, בשל שפע משחקי המילים שבו, והעובדה שחלקים ממנו כתובים (במקור) בעגה בדיונית המכונה בספר "סן-לורנצית".

ראו גם
------

* קרח תשע - להקת רוק ישראלית ששמה לקוח מהספר

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **עריסת חתול** |

* ספרי בוקונון
* הגדרת **קאראס**
* הגדרת **גראנפאלון**
* עריסת חתול, באתר OCLC (באנגלית)
* עריסת חתול, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007328324705171
* GND: 4628390-0
* LCCN: no2013092018
* SUDOC: 086855514
* VIAF: 203743042
* WorldCat (עם VIAF): 203743042

 |
המונח "בדלתיים סגורות" מפנה לכאן. אם הכוונה למשמעות אחרת, ראו בדלתיים סגורות (פירושונים).
**דיון בדלתיים סגורות** הוא דיון המתנהל בבית המשפט או בפני ועדת חקירה ללא נוכחות קהל.

אחד מעקרונות המשפט קובע שעל הליך שיפוטי להיות פומבי, כדי שהצדק לא רק ייעשה, אלא גם ייראה. בישראל מיושם עיקרון זה באמצעות סעיף 68(א) של חוק בתי המשפט. חרף עיקרון זה, בנסיבות מסוימות החוק מאפשר ניהול משפט, חלקו או כולו, ללא נוכחות קהל, ובלשון ציורית יותר - בדלתיים סגורות. הנסיבות בהן ינוהל דיון בדלתיים סגורות בישראל מפורטות בסעיף 68(ב) של חוק בתי המשפט וכוללות:

* שמירה על ביטחון המדינה;
* מניעת פגיעה ביחסי החוץ של המדינה;
* הגנה על המוסר;
* הגנה על עניינו של קטין או חסר ישע כהגדרתו בסעיף 368א לחוק העונשין, תשל"ז-1977;
* הגנה על עניינו של מתלונן או נאשם בעבירת מין או בעבירה על פי החוק למניעת הטרדה מינית, תשנ"ח-1998;
* הדיון הפומבי עלול להרתיע עד מלהעיד עדות חפשית או מלהעיד בכלל;
* הגנה על סוד מסחרי.

תוכן הדיונים המתנהלים בדלתיים סגורות אסור לפרסום ללא אישור בית המשפט. אמצעי התקשורת מבקרים לעיתים קרובות החלטות בהן נסגרות דלתותיו של בית המשפט ובמיוחד כשמדובר בהחלטות גורפות, כמו ההחלטה לאסור פרסום מדיוני בתי משפט למשפחה.

גם כאשר המשפט נערך בדלתיים סגורות, פסק הדין הניתן בו מתפרסם (לעיתים תוך מחיקת פרטים מסוימים, כגון פרטים מזהים). נשיא בית הדין הארצי לעבודה, סטיב אדלר, עמד על יתרונה של דרך זו, בעת דיון בתביעה שעניינה הטרדה מינית:

בבואנו לאזן את עקרונות המשפט הפומבי, ההגנה על העובדת, והמדיניות למניעת הטרדה מינית במקום העבודה, ננסה למצוא פתרון שיפגע פחות מעט ככל האפשר בזכויות הללו. בכך טמון יתרון הפתרון של איסור פרסום בתקופת ניהול המשפט והיתר פרסום לאחר מתן פסק-הדין של בית-הדין האזורי. בכך ניתנת הגנה לעובדת (וגם למואשם בהטרדה) נגד פרסום עובדות שאינן נכונות, וכן מושגת המטרה שהציבור ידע על פסקי-דין בנושא הטרדה מינית. על-פי השיטה המוצעת, הפגיעה בזכות הציבור לדעת מצטמצמת באופן זה מ"פגיעה" מוחלטת של חוסר ידיעה מוחלט לפגיעה יחסית של חוסר הידיעה בתקופת המשפט. פגיעה בציבור על ידי דחיית המידע על המשפט עד לפרסום פסק-הדין קטנה בהשוואה לנזק שייגרם למתלוננת על ידי הפרסום בעת המשפט. מניעת מידע על העדויות לפני מתן פסק-הדין תמנע את הדיווחים הסנסציוניים והבלתי מוכחים בכלי התקשורת, דיווחים שהציבור אינו לומד מהם דבר מהותי כלשהו. לעומת זאת, פרסום פסק-הדין הסופי יספק לציבור את מלוא המידע הדרוש כדי לחנך אותו ולהשפיע על התנהגותו. כמו כן, ההגנה המוענקת למתלוננת משמעותית ביותר, שכן הפגיעה הגדולה בה תתאפשר על ידי פרסום עדויות שאינן נכונות. דיווח בזמן המשפט "יאותת" לציבור שלא כדאי לאישה להגיש תובענה על הטרדה מינית, בשל ההשפלה הכרוכה בניהול המשפט, ואילו דיווח לאחר מתן פסק-הדין יראה לציבור שלא כדאי להטריד עובדת מינית.

הערות שוליים
------------

1. ↑  דב"ע נו/3-293 פלונית נגד חברת אלמונית בע"מ ואלמוני, ניתן ב-14.10.1997
**אבא** (באנגלית: **Dad**) הוא סרט דרמה משפחתית אמריקאי משנת 1989 בבימויו של גארי דייוויד גולדברג, עם ג'ק למון, טד דנסון ואולימפיה דוקאקיס בתפקידים הראשיים.

התסריט של גארי דייוויד גולדברג מבוסס על הרומן "אבא" של ויליאם וורטון (אנ') משנת 1981.

ג'ק למון היה מועמד לפרס גלובוס הזהב לשחקן הטוב ביותר - סרט דרמה.

הסרט היה מועמד לפרס אוסקר לאיפור ולעיצוב השיער הטובים ביותר.

תקציר העלילה
------------

ג'ון טרמונט (טד דנסון), איש עסקים מבוסטון, טס ללוס אנג'לס כדי לבקר את אמו בטי (אולימפיה דוקאקיס) שמאושפזת בבית חולים לאחר שלקתה בהתקף לב. בבית נשאר בעלה ג'ייק (ג'ק למון) בן ה-78 וג'ון נשאר כדי להשגיח עליו ולעזור לו בעבודות הבית. הוא מבלה עם אביו זמן איכות, לוקח אותו למשחק בינגו, לישיבת עסקים ועוד, לפגישה עם בטי בבית החולים ועוד.

בטי משתחררת לביתה ובארוחה בבית משתתפים גם הבת אנני (קתי בייקר), בעלה מריו (קווין ספייסי) ובנו של גון, ביל (איתן הוק). ג'ייק מאושר וברקע יש פלאשבקים מהעבר הרחוק בו הייתה להם חווה בניו ג'רזי.

לג'ייק מופיע דם בשתן. בבית החולים מתגלה שיש לו סרטן בשלפוחית השתן. ג'ון מבקש מד"ר סנטנה (ג'יימס וולש) שלא יגלה זאת לאביו אך ד"ר סנטנה מגלה וג'ייק נכנס למצב קטטוני. ג'ון לוקח אותו על דעת עצמו הביתה.

מחוסר ברירה הוא מחזיר אותו לבית החולים לטיפולו של ד"ר צ'אד (זק מוקה) רופא יותר סימפתי ונשאר ללון בחדרו כל הזמן.

יום אחד ג'ייק מתעורר וחוזר לחיים לשמחת המשפחה והצוות המטפל. בבית הוא הופך לאדם אחר - חברותי, מבקר ומתיידד עם השכנים היפנים שלהם, מתחיל ללמוד יפנית וללמד את בני המשפחה לאכול אוכל יפני ואף לדרוש יחסי מין מאשתו. הפסיכיאטר מסביר לג'ון שאביו נמצא במצב הזוי שגורם לו אושר בזה שהוא מדמה את עצמו כבעל חווה מלא מרץ עם משפחה צעירה, זאת לשמחתו של ג'ון אך למורת רוחה של בטי.

ג'ון מוצא זמן לשוחח עם ביל לאחר שהרגיש שהזניח אותו ומשכנע אותו שימשיך בלימודיו בקולג' על מנת להצליח בחיים.

לבסוף חוזר הסרטן וג'ייק שוב מאושפז. ג'ון שוכב לידו כל האשפוז עד מותו.

צוות השחקנים
------------

| שם השחקן/ית | שם הדמות | הערות |
| --- | --- | --- |
| ג'ק למון | ג'ייק טרמונט | אב המשפחה |
| טד דנסון | ג'ון טרמונט | בן |
| אולימפיה דוקאקיס | בטי טרמונט | אשתו של ג'ייק |
| קתי בייקר | אנני | בת |
| קווין ספייסי | מריו | בעלה של אנני |
| איתן הוק | בילי טרמונט | בנו של ג'ון |
| זאק מוקה | ד"ר צ'אד | רופא |
| ג'יימס וולש | ד"ר סנטנה | רופא |
| כריס למון | ג'ון הילד |  |
| ספראג גריידן | אנני הילדה |  |

קישורים חיצוניים
----------------

* "אבא", במסד הנתונים הקולנועיים IMDb (באנגלית)
* "אבא", באתר נטפליקס
* "אבא", באתר AllMovie (באנגלית)
* "אבא", באתר Rotten Tomatoes (באנגלית)
* "אבא", באתר Box Office Mojo (באנגלית)
* "אבא", במסד הנתונים הקולנועיים KinoPoisk (ברוסית)
* קדימון לסרט אבא, באתר יוטיוב
**מייקל פוסום** (באנגלית: **Michael E. Fossum**;‏ נולד ב-19 בדצמבר 1957, סו פולס דקוטה הדרומית) הוא מהנדס ולשעבר אסטרונאוט בתוכנית מעבורות החלל של נאס"א. הוא היה מפקד משלחת מס' 29 לתחנת החלל הבין-לאומית.

ביוגרפיה
--------

מייקל פוסום נולד בסו פולס וגדל בטקסס. הוא היה פעיל בתנועת הצופים והגיע לדרגה Eagle Scout, הדרגה הגבוהה ביותר. לאחר סיום בית ספר הוא למד באוניברסיטת טקסס A&M, שם סיים ב-1980 תואר ראשון בהנדסת מכונות. בשנת 1981 הוא קיבל תואר שני מהמכון לטכנולוגיה של חיל האוויר. לאחר סיום הלימודים פוסום שירת במספר יחידות של חיל האוויר של ארצות הברית. הוא סיים את השירות בשנת 1992.

בשנת 1993 החל פוסום לעבוד בנאס"א בהנדסת מערכות. הוא היה מעורב בפרויקט של תחנת החלל הבין-לאומית ופרויקטים נוספים.

החל משנת 1988 פוסום ניסה להתקבל ליחידת האסטרונאוטים אך הצליח רק בשנת 1998 מפעם השביעית. באותה שנה הוא קיבל תואר שני בנוסף במדעי החלל.

שירות בתחום החלל
----------------

בשנת 1998 נבחר פוסום לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

ביולי 2006 טס פוסום לחלל כמומחה משימה בטיסת STS-121 במעבורת החלל דיסקברי (סטיבן לינדזי היה מפקד צוות). מטרותיה העיקריות של המשימה היו לבחון את בטיחות הטיסה ולשפר טכניקות לבחינת מצב המעבורת בעקבות אסון משימת STS-107 (אסון הקולומביה), בנוסף לחדש אספקה, ציוד, ולהביא את האסטרונאוט תומאס רייטר מטעם סוכנות החלל האירופאית לתחנת החלל הבין-לאומית. במהלך משימה פוסום ביצע שלוש פעילויות חוץ רכביות באורך כולל של 24 שעות.

במאי 2008 פוסום היה מומחה משימה ב-STS-124 של מעבורת החלל דיסקברי בפיקודו של מארק קלי. משימה זו נועדה להוסיף לתחנת החלל הבין-לאומית את מעבדת הניסויים היפנית, "קיבו" ("תקווה" ביפנית), שלה זרוע רובוטית עצמאית, מתוצרת יפן. במהלך משימה פוסום ביצע שלוש פעילויות חוץ רכביות באורך כולל של 18 שעות.

ביוני 2011 פוסום היה מומחה משימה של טיסה סויוז TMA-02M (סרגיי וולקוב היה מפקד צוות). הצוות הצטרף למשלחת מס' 28 לתחנת החלל הבין-לאומית בפיקוד של אנדריי בוריסנקו. כאשר המשלחת עזבה את תחנת החלל, פוסום היה מפקד משלחת מס' 29 לתחנת החלל הבין-לאומית. במהלך שהייה בחלל פוסום ביצע פעילות חוץ-רכבית שביעית באורך של כ-6.5 שעות. הוא חזר לכדור הארץ ב-נובמבר 2011.

פוסום פרש מנאס"א בשנת 2017.

לאחר פרישה מנאס"א
-----------------

לאחר הפרישה פוסום מונה לתפקיד ניהולי באוניברסיטת טקסס A&M.

קישורים חיצוניים
----------------

ויקישיתוף מדיה וקבצים בנושא **מייקל פוסום** בוויקישיתוף
* ביוגרפיה
* ביוגרפיה באתר נסא"א
* מייקל פוסום, ברשת החברתית אקס (טוויטר)
**סמל העיר חדרה**, סמלה הרשמי של העיר חדרה והעירייה, אומץ ב-1941 לכבוד שנת היובל להקמת העיר.

תיאור הסמל
----------

שרידי החאן בחדרה שאחת מקשתותיו מופיעה בסמל
מורכב ממגן שבראשו במל העיר מוקף בעלים משני צידיו. במרכז הסמל ציור של עץ אקליפטוס שמסמל את ראשית ההתיישבות בעיר, את ייבוש הביצות ואת פרנסתם של ראשוני המתיישבים מגזעי העצים. מימין לעץ מופיעים ציורים המסמלים את עברה של העיר:

* שרידי החאן, בו התגוררו ראשוני המתיישבים בזמן שהמתינו לאישורי בניה מהשלטונות הטורקים.
* קני סוף, גידולי ביצות שאפיינו את האזור והסבך בהם גדלו נתנו לעיר את שמה, מערבית אל-חְ'דֵירַה (الخضيرة) ״הירקרקה״.
* ספינה, ששטה בים ברקע, מסמל את הנמל העברי הראשון שהוקם בעיר ואת עליית המעפילים דרך הים.

משמאל לעץ ציורים המסמלים את עתידה של העיר (כפי שהוגדר בעת אימוץ הסמל):

* עצי פרדס ויבול חקלאי המסמלים את הגידולים החקלאיים במקום.
* מגדל מים ובתיה הראשונים של העיר.

בשולי הסמל קלף ועליו פסוק מספר תהילים:

> 
> הַזֹּרְעִ֥ים בְּדִמְעָ֗ה בְּרִנָּ֥ה יִקְצֹֽרוּ
> 
> 
> 
> — ספר תהילים, פרק קכ"ו, פסוק ה'
>

היסטוריה
--------

הסמל בכניסה לעיר דרך רחוב הרברט סמואל, 2008. החל מ-2013 הוצב בכל הכניסות לעיר.
הסמל עוצב ואומץ במהלך 1941 במסגרת ההכנות לחגיגות היובל לעיר.

בנובמבר 2011 עוצב סמליל מודרני לעיר במסגרת תהליך התחדשות ומיתוג העיר. הסמל הורכב מ-4 ריבועים בצבעים שונים שסימלו את שכונות העיר ורב הגוניות שבה לצד סמל העיר הישן, עם המוטו "חדרה - עיר עם טבע משלה" בעברית ובאנגלית "Natural Nature" (מילולית: "טבע טבעי"). המוטואים נועדו להתייחס לטבע שסובב את העיר, פארקים שונים, רצועת החוף ויער חדרה. ראש העיר באותה תקופה, חיים אביטן, התייחס לשינוי הסמל והסיסמה ואמר:

> 
> הטבע של חדרה, הינו בראש ובראשונה טבע אנושי מיוחד שאין שני לו. אוכלוסיה רב-גונית ורב-תרבותית, אנשים חמים, אכפתיים וחדורי ערכים, הממשיכים את המורשת של דור המייסדים. אופייה של חדרה החל להתגבש כבר בימי החלוצים שיצרו יש מאין והקימו מושבה קסומה תוך נכונות להקריב מעצמם ואת עצמם
> 
> 
> 
> — ראש העיר, חיים אביטן
> 

סמל זה היה בשימוש כשנה בלבד. עם בחירתו לראשות העיר, הורה ראש העיר צביקה גנדלמן להחזיר לשימוש את סמלה הוותיק של העיר ולהציבו בכל הכניסות לעיר, לטענתו הסמל מייצג את עברה של העיר ועל כן חשוב שתושביה יכירו אותו כ"מחויבות שלנו כלפי דור המייסדים".

שימוש
-----

בול דואר הנושא את סמל העיר
סמל העיר הונצח על בול של דואר ישראל שהונפק ב-9 ביולי 1969 בערך נקוב של 0.02 ל"י בעיצוב האחים שמיר.

קישורים חיצוניים
----------------

ויקישיתוף מדיה וקבצים בנושא **סמל העיר חדרה** בוויקישיתוף

הערות שוליים
------------

1. 1 2 3  סמל העיר, אתר עיריית חדרה
2. 1 2  מערכת בלינקר, סמל העיר חדרה יוצב בכל הכניסות לעיר, חדשות חדרה, 30 בדצמבר 2012
3. ↑  חדרה: סמל חדש לעיר, גפן - מגזין המושבות, 29 בנובמבר 2011
4. ↑  מידע על בול חדרה, באתר התאחדות בולאי ישראל

| דגל ישראלדגל ישראל סמלי מחוז חיפה |
| --- |
| ערים | חיפה • אום אל-פחם • אור עקיבא • באקה אל גרביה • חדרה • טירת כרמל • נשר • קריית אתא • קריית ביאליק • קריית ים • קריית מוצקין | מפת מחוז חיפהמפת מחוז חיפה |
| מועצות מקומיות | בנימינה-גבעת עדה • ג'סר א-זרקא • דלית אל-כרמל • זכרון יעקב • כפר קרע • עספיא • פרדס חנה-כרכור • קריית טבעון |
| מועצות אזוריות | אלונה • זבולון • חוף הכרמל • מנשה |
| מחוז הצפון • מחוז חיפה • מחוז תל אביב • מחוז המרכז • מחוז ירושלים • מחוז הדרום • מחוז יהודה ושומרון |
**פלורה לפוניקה** (בלטינית: **Flora Lapponica**), הוא מילון לצמחים לאפיים (פלורה) משנת 1737, שנכתב בידי קארולוס ליניאוס, הבוטנאי, הרופא הזואולוג ומייסד שיטת המיון המדעית המודרנית לעולם החי ואחד מאבות חקר האקולוגיה השוודי, לאחר מסעו ללפלנד כחמש שנים קודם לכן (1732).

היסטוריה
--------

בין 12 במאי ל-10 בספטמבר 1732 יצא ליניאוס מטעם האקדמיה המלכותית למדע באופסלה למסע בלפלנד כדי לחקור את החי, הצומח והדומם באזור.

כחמש שנים לאחר המסע, בשנת 1737, הודפס המילון באמסטרדם, הולנד.

הספר מכיל 534 מינים הממוינים לפי שיטת המיון המדעית שפיתח, כלומר לפי התפוצה הגאוגרפית והסיווג הטקסונומי, ומהווה את השימוש הפרקטי הראשון בשיטה זו; ליניאוס גם הציע שמות ליצורים החיים שגילה. הבוטנאי האמריקאי אדוארד לי גרין, מחבר "ציוני הדרך של ההיסטוריה של הבוטניקה", שגילה בעצמו מעל 4,400 מינים חדשים במערב אמריקה, תיאר את "פלורה לפוניקה" כ"מסמך הקלאסי והמרגש ביותר מבין כתביו של ליניאוס".

עדכון לספר פורסם בשנת 1792 על ידי ג'יימס אדוארד סמית', בוטנאי אנגלי, שהשתמש באותם השמות שבהם השתמש ליניאוס.

קישורים חיצוניים
----------------

ויקישיתוף מדיה וקבצים בנושא **פלורה לפוניקה** בוויקישיתוף
* עמודי הספר המקוריים באתר האנציקלופדיה הדיגיטלית.

הערות שוליים
------------

1. ↑  מתוך מחקר בהוצאת אוניברסיטת קיימברידג', מהדורה שנייה, 2001, עמוד 27, (באנגלית)
הגיבץ' (בטורקית: **Güveç**) הוא משפחה של סירי חרס המשמשים במטבחים בבלקן, במטבח הפרסי, הטורקי והלבנטיני. תבשילים שונים של תבשילי קדרה או נזידים המבושלים בהם נקראים גיבץ' על שם הכלי. הסיר רחב ובינוני-גבוה, ניתן לשימוש עם זיגוג או ללא זיגוג, והתבשיל בו מבושל עם מעט או ללא נוזלים נוספים.

ייצור הכלי
----------

חימר משולב עם מים וחול וכן שילוב כלשהו של קש, חציר, נסורת או אפר עץ ולישה כדי להסיר בועות אוויר. הסיר מעוצב באובניים או בעבודת יד, ומונח להתייבש חלקית. ומחלקים את המשטחים כדי להפוך אותם לא נקבוביים. לאחר שהסיר מתייבש לחלוטין, הוא מזוגג ונשרף בכבשן.

מנות
----

 Türlü güveç (תבשילים שונים)
 Karides güveç (תבשלים שרימפס)
מאכלים הנעשים באופן מסורתי בסירים כאלה ידועים ברחבי הבלקן כתבשיל ירקות סתווי מסורתי, אך קשורים באופן הדוק ביותר למטבח הרומני ולמטבח הבולגרי, שם התבשלים נקראים כאמור ג'יבץ'. 

השם đuveč, קדרת חרס שבה מכינים את המאכל הטורקי đuveč באופן מסורתי, מקורו ב-güveç הטורקית "סיר חרס". המנות כוללות Türlü güveç (תבשילים שונים) ו-Karides güveç (תבשלים שרימפס)*.*

ניתן להכין מנות גיבץ' בכל סוג של תבנית עמידה בתנור, אך לפי פאולה וולפרט (Paula Wolfert) סירי חימר או חרס מועדפים בשל "הטעם והארומה האדמתיים" שהם מעניקים.

קישורים חיצוניים
----------------

* צ'אנאחי
* חורשט (שם כללי לנזידים אירניים)
* פיטי

הערות שוליים
------------


1. 1 2  Wolfert, Paula (27 באוקטובר 2009). *Mediterranean Clay Pot Cooking: Traditional and Modern Recipes to Savor and Share*. Wiley. p. 133. ISBN 978-0544178830. `{{cite book}}`:  (עזרה)
2. 1 2  "Güveç is a satisfying meal that is surprisingly easy to make". *Zaman*. 22 בדצמבר 2008. אורכב מ-המקור ב-4 בספטמבר 2015. `{{cite web}}`:  (עזרה)
3. ↑  Farrington, Sharon (13 באוקטובר 1985). "Romanian Vegetable Melange". *Washington Post* (באנגלית אמריקאית). ISSN 0190-8286. נבדק ב-10 בינואר 2022. `{{cite news}}`:  (עזרה)
4. ↑  Sheraton, Mimi (3 בספטמבר 2015). "Recipes for Getting the Best Return on a Surplus of Vegetables". *Wall Street Journal* (באנגלית אמריקאית). ISSN 0099-9660. נבדק ב-10 בינואר 2022. `{{cite news}}`:  (עזרה)
5. ↑  "güveç". *www.nisanyansozluk.com*.
**ניצן תנעמי גלבוע** (נולדה ב-21 ביולי 1975) מזכ"לית משותפת בכוח לעובדים, ארגון עובדים כללי המייצג כ – 35,000 עובדות ועובדים בישראל. מכהנת בתפקיד משנת 2015.

ביוגרפיה
--------

נולדה ב-1975 בקיבוץ נחשולים, מתגוררת בנתניה עם בן זוגה ושני ילדיהם. בוגרת תואר במדעי החברה, לימודי הנחיית קבוצות ולימודי יישומים ארגוניים של אנליזה קבוצתית.

פעילות חברתית וציבורית
----------------------

עבדה בעמותת אלון, אשר פעלה לצמצום פערים חברתיים, כרכזת מבצע לימודי במפתן אלון בשכונת התקווה, כמנחה וכמנהלת פרויקטים.

עבדה ברבנים לזכויות אדם ובעמותת סיכוי כמקדמת מדיניות. ריכזה את הקואליציה הארצית להעסקה ישירה, קואליציה של ארגונים אשר פועלת למיגור תופעת עובדי הקבלן. פעילה במאבק כנגד תוכנית מהל"ב (תוכנית וויסקונסין) שהייתה ניסיון הפרטה של שירות התעסוקה והפקירה מובטלים בידי חברות למטרות רווח. פעלה במסגרת קואליציה של ארגונים אשר עבדו בשטח עם נפגעי התכנית, ובקידום מדיניות. המאבק בשיתוף קואליציית חברי כנסת הביא לביטולה של התכנית ב-2010.

פעילה במאבק למען דיור ציבורי, כחלק מפורום דיור ציבורי. פעלה בקידום מדיניות בתחום, למען הרחבת הקריטריונים לזכאות לדיור ציבורי ולשינוי הסכמי המדינה עם החברות המשכנות.

### כוח לעובדים

תנעמי החלה דרכה בכוח לעובדים כמתנדבת בשנת 2008, מעט אחרי הקמת הארגון. בשנת 2011 נבחרה תנעמי לראשונה להנהגת הארגון, ובשנת 2015 נבחרה לתפקיד של מזכ"לית משותפת.

ראו גם
------

* כוח לעובדים

לקריאה נוספת
------------

#### ראיונות לתקשורת

* עושים סדר 8.5.2012 - עובדי קבלן – גורל אחד למורים ולשומרים
* עושים סדר, 2.5.2013 - שינוי במגמה – נשים מתאגדות
* עושים סדר, 19.8.2013 - ניצן תנעמי ודר' איציק ספורטא על העובדים בשכר מינימום
* "כבוד העורך דין", 103FM, 14.11.2022

#### מאמרי דעה

* ניצן תנעמי, ‏העובדים נוהרים בהמוניהם לקלפיות, ניצן תנעמי, באתר גלובס, 9 באפריל 2019
* ניצן תנעמי‏, ומי יטפל בקשישים בפריפריה?, באתר וואלה!‏, 29 במרץ 2011
* אתר למנויים בלבד ניצן תנעמי, שר הרווחה דואג למפוטרי "טבע". ומה עם מפוטרי משרדו?, באתר הארץ, 24 בדצמבר 2017
* ניצן תנעמי, תוכניות האוצר: שוב לעשירים בלבד, באתר ynet, 2 בדצמבר 2008
* למה הם כל כך מפחדים מארגוני עובדים?, באתר שיחה מקומית, ‏2023-04-09
* ניצן תנעמי, המכרזים הממשלתיים הם גם הזדמנות לשינוי חברתי, באתר כלכליסט, 31 ביולי 2015
* ניצן תנעמי, תוכנית ויסקונסין - 82% כישלון, באתר TheMarker‏, 16 במאי 2007
* אתר למנויים בלבד ניצן תנעמי, לפיד קובר סופית את הדיור הציבורי, באתר TheMarker‏, 10 ביוני 2013

קישורים חיצוניים
----------------

* הנהגת כוח לעובדים - אתר הארגון

הערות שוליים
------------

1. ↑  ניצן תנעמי מכוח לעובדים | שיחה 8 - רוזה מדיה روزا ميديا, באתר Rosa Media
2. ↑  תני גולדשטיין, "תחשבו על המשמעות של אנשים שייזרקו לרחוב במגיפה, זו קטסטרופה", באתר זמן ישראל, 26 במרץ 2020
אין לבלבל עם אין לבלבל ערך זה עם הערך "לויקופלסט".
דוגמה למיקרופּוֹר-נייר
**סרט מִיקְרוֹפּוֹר דביק** (או בקיצור: **מיקרופור** מאנגלית **micropore**), הוא גליל של סרט דביק רפואי העשוי מנייר, ניילון, בד או סיליקון.

תיאור ושימושים
--------------

גליל המיקרופור עשוי נייר או בד המנוקב נקבוביות זעירות, אשר מאפשרות במידה מה שחלוף גזים בין תאי העור לסביבה החיצונית, אך עם זאת הנקבוביות הזעירות מונעות מצב של קונטמינציה (זיהום הנגרם מבחוץ), ומכאן שמו (micropore בתרגום מילולי: נקבוביות זעירות). 

המיקרופור הוא אחד ממוצרי היסוד של החבישה בעזרה ראשונה והוא מצוי בכל תיק או ארון המיועד להגשת עזרה ראשונה. 
יתרונותיו של המיקרופור ביחס למוצרי חבישה דביקים אחרים, מתבטאים בשני דברים: בכך שהשארת סימנים מעל גבי מקום הדבק - היא מועטת ביחס למוצרים אחרים; ובכך שהוא מונע מחנק לתאי העור ומאפשר נשימה של תאי העור גם כשהוא דבוק עליו או על תחבושת שעליו. במיקרופור סטרילי ניתן להשתמש באופן ישיר או על גבי גאזה סטרילית על העור במקרה של פצעים קטנטנים, אך במקרים של פצעים מדממים יותר, המיקרופור משמש רק באופן עקיף ללחוץ על מקום הפצע באמצעות תחבושת; כמו כן המיקרופור משמש ככלי עזר לקבע תחבושות ורטיות למקומן באמצעות הדבקתן איתו לעור.

סוגי סרטי מיקרופור
------------------

קיימים כמה סוגי מיקרופור: נייר, בד וניילון. הסוג הנפוץ והזול ביותר הוא מיקרופור - נייר העשוי מכותנה טהורה. הסוג השני הוא מיקרופור ניילון אשר חזק יותר מהנייר. הסוג השלישי הוא מיקרופור בד שהוא החומר החזק ביותר ביחס למיקרופור הנייר והניילון. לאחרונה יצא לאור מיקרופור סיליקון, אשר מתאים לעור רגיש. 

המיקרופור בשונה מאגד מדבק ('פלסטר'), אינו מוגבל לשטחים מצומצמים; כיוון שהוא ארוך ומגולגל בגליל, ניתן לגזור ממנו כל אורך רצוי ולהשתמש בו. כמו כן הוא קיים בעוביים שונים לצרכים שונים החל בסנטימטר אחד וכלה ב-20 סנטימטר.

היסטוריה
--------

המיקרופור הומצא לראשונה בשנת 1959 על ידי חברת 3M, ומאז זכה להצלחה רבה ברחבי העולם והפך לאחד ממוצרי היסוד בחבישה. כיום, חברות רבות ברחבי העולם מייצרות את המיקרופור; בישראל אין חברה המיצרת מיקרופור והכל מיובא מִחוץ לארץ.

שם המוצר
--------

שם המוצר באנגלית הוא: Microporous surgical tape (תרגום מילולי: סרט מיקרופור כירורגי) ומכאן בקיצור: surgical tape. וכן ידוע בשם medical tape (סרט הדבקה רפואי). לעומת זאת, בישראל עדיין לא התגבש למוצר זה שם מדויק, ורבים קוראים לו בקיצור על שם תכונתו: "מיקרופור". אך עדיין שכיח שמשתמשים כלפיו בשמות: נייר דבק רפואי; גליל פלסטר; גליל פלסטר בד; נייר מיקרופור; פלסטר מיקרופור; ועוד. צוותים רפואיים קוראים לו בטעות לויקופלסט אך בטפסים הרשמיים של מד"א ומשרד הבריאות, הוא נקרא "מיקרופור".

ראו גם
------

* אגד מדבק
* חבישה
* עזרה ראשונה
* לויקופלסט

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מיקרופור** |

* סרטוני חברת M3, הדרכה לשימוש במיקרופור (הדבקה והסרה נכונה ועוד), באתר יו-טיוב.
	+ תמונה של סרט מיקרופור של חברת 3M

הערות שוליים
------------

1. ↑  ראו בקישור זה. וכן ויקיפדיה האנגלית בערך: Surgical tape
2. ↑  ראו למשל דניס לאשו, **אני לומד גרמנית**, כנרת זמורה ביתן 2007, עמ' 12.
אין לבלבל עם אין לבלבל ערך זה עם הערך "מיקרופור".
סרט ה**לוֹיקוֹפְּלַסְט** (Leukoplast); ניתן להבחין בתמונה זו בשם מקום הייצור (Hamburg - Germany).
ה**לוֹיקוֹפְּלַסְט** (גרמנית: Leukoplast) הוא סרט-דבק רפואי מסוג מיוחד המתבטא בהרכב בד-הסרט החזק והמסיבי, ובהרכב חומר הדבק החזק והעמיד שלו

היסטוריה
--------

ה**לוֹיקוֹפְּלַסְט**, פרי תוצרת החברה הגרמנית "בריסדורף מוצרים רפואיים בע"מ" (AG Beiersdorf) שמקום מושבה היה ליד המבורג, הוא חומר חבישה ותיק שנכנס לפס היצור כבר משנת 1921 ומאז שווק לאורך שנים רבות עד זמננו. בשנת 2001 חָבְרָה חברת **Beiersdorf** לחברה **Smith & Nephew** הלונדונית, ויחדיו הקימו מיזם משותף שנקרא BSN; גם עתה בסיס החברה החדשה היה בהמבורג. חברה זו נרכשה בשנת 2006 על ידי חברת "Montagu Private Equity" אשר בסיס משרדיה בלונדון.

המילה 'לויקופלסט' מורכבת משתי מילים ביוונית-עתיקה, ומשמעות השם בכללותו היא "פלסטר-לבן" (או רטייה לבנה). מקור המילה לויקו ביוונית עתיקה: λευκός (תעתיק אנגלי: leukos. תעתיק עברי: לֵאוּקוֹס).

תיאור ושימושים
--------------

השימושים העיקריים של הלויקופלסט הם בתחום הרפואי. סרט-דבק זה, מיועד לקיבועים רפואיים (כגון עירויים או קטטרים) ולאבטחת תחבושות. עם זאת, ניתן לנצלו גם לצרכים אחרים הדורשים דבק עם חוזק גבוה.

ייחודיות ה**לוֹיקוֹפְּלַסְט** מתבטאת בדבק החזק שבו העשוי מתחמוצת אבץ אשר מאפשרת לו להידבק אל העור באופן חזק גם תחת עומס כבד. סרט הלויקופלסט עשוי ממשי מלאכותי (הידוע בשם: Rayon), ללויקופלסט יש כוח מתיחה גבוה לעומת המיקרופור; כתוצאה מכך הלויקופלסט לא ניתן לחיתוך בלא מספריים בדרך כלל, לעומת מיקרופור הניתן לחיתוך גם בלא מספריים. הלויקופלסט הוא דבק עמיד מאוד במים לעומת סרטי-דבק רפואיים רבים אחרים. הלויקופלסט מיועד לחבישות העלולות להזדהם משמן או נפט והוא מהווה חוצץ לחומרים אלה.

בדומה למיקרופור, גם הלויקופלסט 'נושם' אם כי במידה פחותה מהמיקרופור. כמו כן, למרות יתרונות הלויקופלסט בתחום החוזק למיקרופור יש את היתרונות שלו בתחום נוחות השימוש וכח הנשימה שלו. בנוסף לכך, מחירו היקר של הלויקופלסט ביחס לשאר סרטי הדבק הרפואיים (כמו מיקרופור), הוא שגורם לו להימצא בכמות פחותה אצל צוותים רפואיים ציבוריים.

סרט ה**לוֹיקוֹפְּלַסְט** מיוצר במגוון רחב של גדלים וצבעים, לפי שימושים שונים המיועדים לו. הלויקפלסט משווק בתוך מארז דמוי טבעת, המשמשת כמתקן קטן לאחסון סליל הסרט על מנת לשמור על נקיונו. בדומה למיקרופור, הלויקופלסט (Leukoplast ™) הוא סימן מסחרי רשום של "Smith & Nephew".

ראו גם
------

* מיקרופור

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **לויקופלסט** |
| ויקישיתוף תמונות ומדיה בוויקישיתוף: **לויקופלסט** |

הערות שוליים
------------

1. ↑  ראו ערך זה בוויקיפדיה הגרמנית: Leukoplast
2. ↑  ראו כאן:  "Leuko-: Prefix meaning white, as in leukocyte (white blood cell). Leuko- comes from the Greek "leukos" meaning white. Leuco- is an alternate spelling. Thus, a leukocyte = a leucocyte."
3. ↑  ראו קישור
4. ↑  1.25 ס"מ, 2.5 ס"מ ו -5 ס"מ
5. ↑  חום בהיר וכהה; לבן, ועוד
**פאליה** (שם מדעי: **Loxioides bailleui**) הוא מין של ציפור ממשפחת הפרושיים ומקבוצת פרושי הוואי, האנדמית להוואי. זהו המין היחיד הקיים כיום בסוג *Loxioides*, לאחר הכחדת המין *Loxioides kikuchi*.

תיאור
-----

פרוש זה גדול ביחס לפרושים הקרובים לו, מבין הכבדים שבפרושי הוואי והוא מגיע לאורך 15 עד 19 ס"מ בקירוב ולמשקל מוערך של 38.1 גרם בזכרים ו-37.6 גרם בנקבות. הזכרים גם מעט יותר גדולים וגם מעט יותר צבעוניים מהנקבות. צבעם אפור בהיר בגב ובכנפיים, לבן עד אפור בהיר בבטן והכנפיים והזנב בעלי גוון ירוק-זית עם קצוות שחורים כשהחזה והפנים צהובים. לפרוש זה ישנו מקור כהה ונוקשה כשל תוכי ובעל קצה מעוקל מעט כלפי מעלה.

זוהי ציפור די שקטה הנשמעת בשריקות וטרטורים נמוכים יחסית. לרוב הוא מצייץ בשעות הבוקר והערב.

פרוש זה חי רק ביערות הלחים של האי הוואי סמוך למורדות הרי געש כמו מאונה קיאה, מאונה לואה ועוד והאוכלוסיות שלו גדולות בעיקר בסמוך למטעי עצי *Sophora chrysophylla*. הוא ניזון מזרעים נוקשים אותם הוא מפצח עם מקורו ויכול להתמודד גם עם זרעים רעילים שיהרגו חיות אחרות.

ציפור זו מצויה בטבע בסכנת הכחדה חמורה ונותרו רק בודדים לאחר הרס היערות הטבעיים בהוואי. בטבע האוכלוסיות שלהם נשמרות ב ישנו גרעין שימור שלהם בגן החיות של סן דייגו.

קישורים חיצוניים
----------------

ויקישיתוף מדיה וקבצים בנושא **פאליה** בוויקישיתוף
* פאליה, באתר ITIS (באנגלית)
* פאליה, באתר NCBI (באנגלית)
* פאליה, באתר Animal Diversity Web (באנגלית)
* פאליה, בבסיס הנתונים ARKive (באנגלית)
* פאליה, באתר GBIF (באנגלית)

הערות שוליים
------------

1. ↑  פאליה באתר הרשימה האדומה של IUCN
**משטרת הקפיטול של ארצות הברית** (באנגלית: **United States Capitol Police**‏; בראשי תיבות: **USCP**) היא כוח משטרה של ממשלת ארצות הברית, המופקד על שמירת הסדר והביטחון, חקירת פשעים וניהול התנועה בתחומי קומפלקס הקפיטול של ארצות הברית בעיר וושינגטון די. סי. בירת ארצות הברית. כמו כן מופקדת משטרת הקפיטול על הגנתם של חברי הקונגרס של ארצות הברית, עובדיו ובני משפחותיהם.

היסטוריה
--------

משטרת הקפיטול הוקמה על ידי הקונגרס בשנת 1828, בעקבות התקפה על אחד מבניו של נשיא ארצות הברית ג'ון אדמס בבניין הקפיטול. משימתה המקורית הייתה הגנת בניין זה, והיא התרחבה בהדרגה עם השנים. בשנת 2003 מוזגה לתוכה משטרת ספריית הקונגרס.

כיום מפעילה משטרת הקפיטול עמדות שמירה ויחידות ניידות רגליות וממונעות. היא כוללת בין היתר כוח התערבות בחירום, יחידת כלבנות ויחידה להתמודדות עם חומרים מסוכנים או מטעני חבלה. יש לה סולם דרגות משלה. משרתים בה כ-2,200 שוטרים.

משטרת הקפיטול כפופה ל**וועדת המשטרה של הקפיטול**, שבה חברים אדריכל הקפיטול ורבי הסמלים (Sergeant at Arms) של הסנאט ושל בית הנבחרים. המפקח הכללי של משטרת הקפיטול מדווח לוועדה זו.

ב-24 ביולי 1998 נהרגו שניים משוטרי משטרת הקפיטול ואחד נפצע במהלך מילוי תפקידם. הם נורו על ידי תוקף בעת שמילאו משימות אבטחה באחת מהכניסות לבניין הקפיטול. התוקף נפצע ונעצר.

ב-14 ביוני 2017 נפצע אחד משוטרי משטרת הקפיטול כאשר הגן על חבר בית הנבחרים, בעת שהוא ואחרים הותקפו ביריות במהלך אימון ספורטיבי בווירג'יניה.

בינואר 2021 מת מפצעיו אחד משוטרי הקפיטול שנפצע במסגרת הפריצה לקפיטול של מפגינים תומכי טראמפ. באפריל נהרג שוטר נוסף בפיגוע דריסה בקפיטול.

סמכויות
-------

לשוטרי משטרת הקפיטול יש סמכויות שיטור שונות:

* סמכות בלעדית בכל המבנים והשטחים הפתוחים הכלולים בקומפלקס הקפיטול בוושינגטון.
* סמכות מקבילה לשוטרי משטרת הפארקים של ארצות הברית ולשוטרי משטרת מחוז קולומביה בשטח של עד 200 גושי בתים סביב קומפלקס הקפיטול
* סמכות לערוך פעולות משטרה בכל רחבי מחוז קולומביה במהלך שעות עבודתם אם הבחינו בביצוע מעשה פשע או נמסר להם עליו
* סמכות להגן על חברי הקונגרס, עובדיו ובני משפחות אישים אלו בכל רחבי ארצות הברית.
*

ראו גם
------

* משטרת בית המשפט העליון של ארצות הברית
* משטרת הפארקים של ארצות הברית
* משמר הכנסת

קישורים חיצוניים
----------------

* אתר האינטרנט הרשמי של משטרת הקפיטול של ארצות הברית (באנגלית)
* משטרת הקפיטול של ארצות הברית, ברשת החברתית פייסבוק
* משטרת הקפיטול של ארצות הברית, ברשת החברתית אקס (טוויטר)
* משטרת הקפיטול של ארצות הברית, סרטונים בערוץ היוטיוב

ויקישיתוף מדיה וקבצים בנושא **משטרת הקפיטול של ארצות הברית** בוויקישיתוף
* אתר משטרת הקפיטול

הערות שוליים
------------

1. ↑  יצחק בן-חורין, וושינגטון, אבטחת הקונגרס: ישראל הדריכה - אמריקה מיישמת, באתר ynet, 4 באוגוסט 2004

* 

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n82102436
* NKC: kn20120625012
* VIAF: 150120568
* WorldCat: lccn-n82102436

 |